**Eyewitness** er en amerikansk TV-serie basert på den norske serien *Øyevitne*. Serien er sentrert rundt forholdet mellom to tenåringsgutter, Philip Shea (Tyler Young) og Lukas Waldenbeck (James Paxton), etter at de blir vitner til et trippeldrap.

Den vant i kategorien *Outstanding TV Movie or Limited Series* under de 28. GLAAD Media Awards.

Handlingsreferat
----------------

Philip og Lukas, to tenåringsgutter, har sex i en avsidesliggende og isolert hytte en kveld, når de plutselig blir avbrutt av en uventet ankomst av en gruppe menn. De to guttene forsøker å gjemme seg, i det mennene kommer inn i den lille hytta. Tenåringene blir deretter vitne til at en av mennene skyter alle de andre. Philip og Lukas klarer å overmanne den ukjente morderen, før de stikker av. Guttene forsøker å skjule alle bevis på at de befant seg ved hytta, og de sverger på å aldri fortelle noen hva som egentlig skjedde der. Helen Torrance, Philip sin fostermor, er den lokale lensmannen i byen. Hun får i oppdrag å undersøke disse mordene. Men det lokale politiet oppdager snart at FBI allerede er involvert i saken.

Kamilah Davis, en FBI-agent, forteller Helen Torrence at de tre kroppene er gjeng-drap knyttet til en narkotika-handel. Til tross for at hun ble advart om å holde seg borte fra åstedet, mistenker Helen at det er noe mer som foregår i denne saken. Hun og hennes nestleder Tony begynner å undersøke videre, og starter med et kjøretøy som står parkert utenfor hytta. Philip oppdager deretter morderen som passasjer på en buss. Helen fortsetter å etterforske drapene ved hytta. Men kommer i konflikt med Kamilah, som fremdeles forsøker å skjule FBI sin etterforskning av mordene. I mellomtiden blir Tommy, en venn av Philip, forfulgt av morderen fordi morderen tror han kjenner igjen en skinnjakke som Tommy går med. Morderen tror at Tommy var vitne til skytingen ved hytta. Imidlertid ble denne jakken egentlig gitt til Tommy av Philip.

Samtidig blir Philip og Lukas uenige om hva de burde gjøre etter å ha vært vitne til skytingen, spesielt etter at Tommy blir funnet myrdet og morderen avsløres for å være noen som muligens har tilgang til politiets etterforskning av trippeldrapene. I tillegg forsøker både Helen Torrance og FBI-agent Ryan Kane å lete etter Bella, et potensielt vitne. Men saken blir snart mer kompleks. Lukas og Philip reiser til nærmeste by for å prøve å glemme alt det var vitne til, og besøke en nattklubb for homofile. Helen spør Mithat, som selger narkotika til Bella, om hvor Bella egentlig befinner seg. Helen oppdager et notat som Bella etterlot til kjæresten hennes. Helen inngår enda en avtale med Kamilah, etter å ha oppdaget at søsteren til Kamilah var ansvarlig for en bombe i Mithats leilighet.

Ryan Kane får endelig tak i Bella, etter at hun brukte et stjålet kredittkort. Imidlertid ble Bellas kropp senere oppdaget i utkanten av byen. Deler av Helens fortid blir også avslørt, samtidig som hun forsøker å finne ut hva som egentlig skjedde med Bella. Philip forteller sin fosterfar, Gabe, om en spesielt traumatisk hendelse fra barndommen hans. Philip åpner seg overfor Helen og Gabe, om at han er homofil. Lukas og Philip konstruerer en sex-skandale for å fjerne ryktene om at Lukas også er homofil. Helen avdekker flere bevis angående Bellas kjæreste, og Kamilah blir arrestert etter at narkotika blir oppdaget i huset hennes. Lukas ber Philip om å skaffe ham narkotika, fordi Lukas er fortvilet etter skytingen ved hytta - men Philip nekter. Lukas tilstår overfor Philip at han har romantiske følelser for Philip.

Ryan får endelig tak i Kamilah, og hun forteller ham at søsteren hennes plantet de narkotiske stoffene i hjemmet hennes. Helen tror Bella ble myrdet, og hun ønsker at Bella skal gjennom en obduksjon. Helen forteller Ryan om obduksjonen, og Ryan erstatter hans eget DNA i Bellas kropp med Mithats DNA. Lukas forsøker å skaffe penger, og lyver derfor til faren sin og påstår at han må betale for at kjæresten hans skal gjennomføre en abort. Til tross for en rettskjennelse, går Philips biologiske mor for å se ham og møter Lukas. Ryan insisterer på å ikke la Helen arrestere Mithat for overgrep mot barn ennå. Moren til Philip går til rehabilitering på grunn av hennes omfattende bruk av rusmidler. Philip forteller Helen at Lukas var på hytta når skytingen fant sted, og at han fremdeles har pistolen som ble brukt. Men tenåringene blir fremdeles forfulgt av den egentlige morderen, som forsøker å kidnapper begge guttene for å bli kvitt vitnene.

Referanser
----------

1. ↑  «Eyewitness - IMDb». Besøkt 22. november 2019.

Eksterne lenker
---------------

* (en) Offisielt nettsted Rediger på Wikidata
* (en) *Eyewitness* på Internet Movie Database Rediger på Wikidata

* (en) *Eyewitness* på The Movie Database – TV Rediger på Wikidata

* (en) *Eyewitness* på Rotten Tomatoes Rediger på Wikidata

* (en) *Eyewitness* på Metacritic Rediger på Wikidata